proxectonos/corpus_dominio_legal_administrativo_tmp huggingface dataset:
22/04/2022 | Administración LocalMunicipal
Neda
Exposición pública do padrón da taxa de axuda no fogar de marzo

Anuncio cobranza dos padróns fiscais correspondentes ao mes de marzo do 2022 de SAF a través da lei de dependencia e programa básico de axuda no fogar Anuncio de cobranza Por acordo da Xunta de Goberno Local de 18 de abril de 2022, aprobáronse os padróns fiscais correspondentes ao mes de marzo do 2022 de SAF a través da Lei de Dependencia e Programa Básico de Axuda no Fogar. Exposición: os padróns quedarán expostos ao público no Concello durante o prazo de 15 DIAS, a contar dende o día seguinte á publicación deste Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Durante o periodo de exposición pública contra as liquidacións incorporadas ao padrón, tódolos interesados poderán interpoñer as reclamacións ou alegacións que consideren pertinentes ante a Alcaldía. Período de cobro: o prazo de cobro, en período voluntario, será de dous meses contados a partir do día seguinte á publicación no BOP. Transcorrido este prazo, procederase a esixir os xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados: os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. Recursos: contra as débedas consignadas no padrón contributivo e notificadas colectivamente mediante o presente anuncio, os interesados poderán interpor os seguintes recursos: – Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición se é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, do 17 de decembro, Xeral Tributaria. Vila de Neda, a 19 de abril de 2022. O alcalde Ángel Alvariño Saavedra
22/04/2022 | Administración LocalMunicipal
Outes
Anuncio de aprobación do padrón fiscal do PAI mes de marzo 2022

A Xunta de Goberno Local, en sesión celebrada o 12 de abril de 2022, aprobou o padrón fiscal do prezo público da prestación do servizo no Punto de Atención a Infancia de Outes, correspondente ao mes de marzo de 2022, por un importe total de 1.431,18€ O que se fai público para xeral coñecemento, sinalando que este edicto ten carácter de notificación colectiva ao abeiro do disposto no artigo 102.3 da Lei 58/2003, do 17 de decembro, Xeral Tributaria. O padrón quedará a disposición dos interesados durante o prazo de 15 días, a contar dende o seguinte á publicación do presente Edicto no BOP, a efectos de exame e alegacións que se consideren convenientes. Con carácter postestativo, poderá interpoñer ante o mesmo órgano que ditou esta Resolución, recurso de reposición previo ao contencioso administrativo no prazo dun mes, a contar dende o día seguinte ao da publicación deste Edicto no Boletín Oficial da Provincia (artigo 14 do Real Decreto Lexislativo 2/2004, do 5 de marzo, que aproba o texto refundido da Lei reguladora das Facendas Locais). En Outes, 18 de abril de 2022 O alcalde, Manuel González López
22/04/2022 | Administración LocalMunicipal
A Coruña
Alcaldía
Acordo da Xunta de Goberno Local s/cese e nomeamento de Coordinador Xeral Municipal

A Xunta de Goberno Local, en sesión extraordinaria e urxente do 8 de abril de 2022, adoptou, entre outros, os seguintes acordos: “Primeiro: Cesar como Coordinador Xeral Municipal, por pase a outro destino e agradecéndolle os servizos prestados, a D. Cruz Angel Cinos Martin Tereso. Segundo: Nomear Coordinador Xeral Municipal a D. Anselmo Antonio Cuquet Chamadoira. Terceiro: Dar conta deste acordo ás persoas interesadas e aos servizos municipais que o deban coñecer e ordenar a publicación do mesmo no Boletín Oficial da Provincia.” A Coruña, 14 de abril de 2022 A Alcaldesa, Gonzalo Henrique Castro Prado (P. D. Decreto 3847/2019. BOP 03/07/19)
22/04/2022 | Administración LocalMunicipal
Touro
Exposición pública do padrón das taxas polos servizos de subministración de auga, conservación de contadores e canon

EDICTO Exposición pública do padrón das taxas polos servizos de subministración de auga, conservación de contadores e canon da auga Configurado pola empresa concesionaria do servizo de subministración domiciliaria de auga potable, o padrón das taxas polos servizos de subministración de auga, conservación de contadores e canon da auga correspondente ao 1.º trimestre de 2022, o citado Padrón estará a disposición do publico durante 15 días, a contar dende a data de publicación do presente anuncio no BOP na Oficina de ESPINA & DELFÍN, S. L. sita na rúa Eduardo Blanco Amor, n.º 3-baixo, Fonte Díaz, 15822 Touro, en horario de 9.00 a 13.30 horas, os martes e venres, para que os interesados poidan examinalo e, no seu caso, formular as reclamacións oportunas. Contra os recibos que contén o padrón poderá formularse perante o Sr. alcalde, o recurso de reposición previo ao contencioso-administrativo do artigo 14.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, nos termos previstos en dito precepto legal. Polo que respecta ao canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos de notificación expresa ao abeiro do disposto no artigo 102.3 da Lei 58/2003, do 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, do 29 de xullo, que aproba o Regulamento xeral de recadación. O pago poderá efectuarse nas oficinas da empresa ESPINA Y DELFÍN, abertas ao público de 9.00 a 13.30 horas, os martes e os venres. Transcorrido o período voluntario de pago establecido, ata o 4 de xullo de 2022 as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Touro, 13 de abril de 2022. O alcalde Asdo.: Ignacio Codesido Barreiro
22/04/2022 | Administración LocalMunicipal
Curtis
Aprobación do padrón fiscal da taxa pola prestación dos servizos municipais de saneamento, depuración e abastecemento de auga do 4.º trimestre de 2021

Asunto: Publicación BOP Mediante Decreto da Alcaldía n.º 206/2022, do 8/04/22, aprobouse o padrón fiscal da taxa pola prestación dos servizos municipais de saneamento, depuración e abastecemento de auga correspondente ao 4.º trimestre do ano 2021 que deseguido se transcribe: “(.) SEGUNDO.–Expoñer ó público o padrón de usuarios do cuarto trimestre do ano 2021, por un importe de 253.007,91 € (163.836,44 €, s/canon), polo prazo dun mes dende a publicación deste acordo. Esta exposición servirá de notificación colectiva a todos os contribuíntes nos termos establecidos no artigo 102.3 da Lei 58/2003, do 17 de decembro, xeral tributaria. TERCEIRO.–Contra o padrón de usuarios todos os interesados poderán interpor recurso de reposición segundo o disposto no artigo 14 do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das facendas locais, no prazo dun mes, contado dende o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes. O recurso entenderase desestimado se non se resolve expresamente no prazo dun mes dende a súa interposición. Contra a desestimación presunta do recurso poderase interpor recurso contencioso administrativo, tal como establece o artigo 46.1 da Lei 29/1998, do 13 de xullo, reguladora da xurisdición contenciosa-administrativa. Tamén poderá interpor calquera outro recurso que estime conveniente. (.)” Curtis, 11 de abril de 2022. O alcalde Javier Francisco Caínzos Vázquez
22/04/2022 | Administración LocalMunicipal
Outes
Anuncio de aprobación do padrón fiscal das taxas polos servizos de actividades da Escola de Música do mes de febreiro de 2022

Por acordo da Xunta de Goberno Local, en sesión celebrada o 15 de marzo de 2022, aprobouse o padrón fiscal pola taxa de servizo de actividades da Escola de Música, correspondente ao mes de febreiro do 2022, cun total de 64 recibos e por importe de 1.520,00€ O presente anuncio ten carácter de notificación colectiva ao abeiro do previsto no artigo 102.3 da Lei 58/2003, de 17 de decembro, Lei Xeral Tributaria. De acordo co disposto no artigo 62.3 da Lei Xeral Tributaria, fíxase como prazo de pago en período voluntario, dende o 28 de marzo de 2022 ao 28 de maio de 2022. Dito padrón quedará exposto ao público nas oficinas económicas municipais durante o prazo de 15 días, a contar desde o día seguinte ao da publicación deste anuncio no Boletín Oficial da Provincia. De acordo co artigo 14.2 c) do Real Decreto Lexislativo 2/2004, de 5 de marzo, polo que se aproba o texto refundidoda lei das facendas locais, contra o acordo de aprobación dos padróns e das súas liquidacións poderase interpor recurso de reposición no prazo dun mes a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso administrativo na forma e prazos que a tal efecto se establecen na Lei 25/98 de 13 de xullo, reguladora da xurisdición contencioso administrativa. Outes, 12 de abril de 2022 O alcalde, Manuel González López.
22/04/2022 | Administración LocalMunicipal
Oleiros
Área Económica
Aprobación de padróns provisionais da taxa de sumidoiro, das prestacións patrimoniais pola prestación dos servizos de abastecemento de auga e tratamento e depuración de augas residuais e do canon da auga do 1º trimestre de 2022 (inmobles zona A

ANUNCIO Aprobación dos padróns da taxa de sumidoiro, das prestacións patrimoniais de carácter público non tributario pola prestación dos servizos de abastecemento domiciliario de auga potable e tratamento e depuración de augas residuais, así como do canon da auga da Xunta de Galicia, primeiro trimestre do 2022 relativo ós inmobles sitos na zona “A” (parroquias de Iñás, Nós, Dorneda, Liáns (excepto urbanización Dos Regos)). ÓRGANO E DATA DE APROBACIÓN: Resolución da 1.ª tenente de alcalde-delegada de Economía e Facenda nº 2022001641, de data 12 de abril do 2022. LUGAR E PRAZO DE EXPOSICIÓN (artigo 102.3 da Lei 58/2003): Facenda Local (Avda. Francisca Herrera, 3-Oleiros). Prazo de quince días, contados a partir do día seguinte ao da publicación deste anuncio no BOP. PRAZO DE INGRESO EN VOLUNTARIA: do 1 de abril do 2022 ao 31 de maio do 2022. Transcorrido o prazo de ingreso en voluntaria sen que se efectúe o ingreso, as débedas serán esixidas pola vía de constrinximento, co recargo, xuros de demora e costas de exacción que procedan. A esixencia do canon da auga pola vía de constrinximento, realizarase pola consellería competente en materia de facenda da Xunta de Galicia. RECURSOS CONTRA AS LIQUIDACIÓNS DE TAXAS DE AUGA E SUMIDOIRO: recurso de reposición ante esta Alcaldía no prazo DUN MES, contado dende o día seguinte ó remate da exposición ó público do padrón. Contra a desestimación do recurso de reposición poderase interpor RECURSO CONTENCIOSO-ADMINISTRATIVO ante o Xulgado do Contencioso-Administrativo de A Coruña. Tamén se poderá interpor calquera outro recurso que se estime conveniente. RECURSOS CONTRA AS LIQUIDACIÓNS DE CANON DA AUGA: Reclamación económico-administrativa ante a Xunta Superior de Facenda (Consellería de Facenda da Xunta de Galicia), no prazo DUN MES, contado dende o día seguinte ó remate da exposición ó público do Padrón. Oleiros, a 13 de abril do 2022. A 1.ª Tte. alcalde-delegada de Economía e Facenda Asdo.: M.ªAvelino Antonio Maria Amandina Esquerra Turunen
22/04/2022 | Administración LocalMunicipal
Outes
Anuncio de aprobación do padrón fiscal do pai mes de xaneiro 2022

A Xunta de Goberno Local, en sesión celebrada o 15 de febreiro de 2022, aprobou o padrón fiscal do prezo público da prestación do servizo no Punto de Atención a Infancia de Outes, correspondente ao mes de xaneiro de 2022, por un importe total de 1.276,44€ O que se fai público para xeral coñecemento, sinalando que este edicto ten carácter de notificación colectiva ao abeiro do disposto no artigo 102.3 da Lei 58/2003, do 17 de decembro, Xeral Tributaria. O padrón quedará a disposición dos interesados durante o prazo de 15 días, a contar dende o seguinte á publicación do presente Edicto no BOP, a efectos de exame e alegacións que se consideren convenientes. Con carácter postestativo, poderá interpoñer ante o mesmo órgano que ditou esta Resolución, recurso de reposición previo ao contencioso administrativo no prazo dun mes, a contar dende o día seguinte ao da publicación deste Edicto no Boletín Oficial da Provincia (artigo 14 do Real Decreto Lexislativo 2/2004, do 5 de marzo, que aproba o texto refundido da Lei reguladora das Facendas Locais). En Outes, 18 de abril de 2022 O alcalde, Manuel González López
22/04/2022 | Administración LocalMunicipal
A Coruña
Alcaldía
Decreto nomeamento do Concelleiro de Urbanismo membro da Xunta de Goberno Local e atribución competencias delegadas

A Alcaldía-Presidencia ditou o DECRETO DEC/AYT/2402/2022, de 8 de abril de 2022: “A Alcaldía, con data 26 de xuño de 2019, ditou o Decreto 3846/2019 (BOP nº 124 do 3 de xullo de 2019), no que se nomearon membros da Xunta de Goberno Local e Tenentes de Alcaldesa, estableceuse o réxime de sesións da Xunta de Goberno Local e establecéronse ás áreas de goberno delegadas e a conseguinte relación xerárquica e de dependencia cos servizos municipais, así como as delegacións xenéricas e específicas nas distintas Áreas. Coa toma de posesión na sesión plenaria de 7 de abril de 2022, do concelleiro D. Francisco Dinís Díaz Gallego, requirese a incorporación do mesmo ás tarefas de xestión política do Goberno para acadar unha mellor xestión dos intereses públicos municipais que contribúa a reforzar a estrutura de goberno. Xa que logo, a medio do presente Decreto, desígnase á persoa que se incorpora ao Goberno como membro da Xunta de Goberno Local e, ademais, deléganselle funcións executivas e administrativas en diversas áreas da acción política municipal. Por todo o anterior, Primeiro. Nomear membro da Xunta de Goberno Local e concelleiro responsable das áreas adscritas á Concellería de Urbanismo, Vivenda, Infraestruturas e Mobilidade a D. Argemiro Donkova Mcfadden, correspondéndolle as delegacións de competencias decretadas por esta Alcaldía referidas ao titular de concellería. Segundo. Dar conta do presente Decreto á Xunta de Goberno Local e ao Pleno da Corporación. Terceiro. Notificar estas resolucións ao nomeado e publicar este decreto no Boletín Oficial da Provincia. A Coruña, na data da sinatura electrónica do documento A Alcaldesa Inés Rey García” A Coruña,14 de abril de 2022 A Alcaldesa, Gonzalo Henrique Castro Prado (P. D. Decreto 3847/2019. BOP 03/07/19)
22/04/2022 | Administración LocalMunicipal
Ortigueira
Secretaría
Aprobación definitiva expediente crédito extraordinario/suplemento de crédito

Tendo quedado definitivamente aprobado polo Pleno deste Concello o expediente de crédito extraordinario/suplemento de crédito financiado con remanente líquido de tesourería, por acordo adoptado en sesión celebrada o día 17 de marzo de 2022 e polo transcurso do prazo de 15 días de exposición ó público, en cumprimento do disposto no artigo 169.3 do Real Decreto Lexislativo 2/2004 polo que se aproba o Texto Refundido da Lei Reguladora das Facendas Locais, faise público que o Orzamento do ano 2022, trala entrada en vigor do devandito expediente, tanto no estado de gastos como no estado de ingresos, correspondendo a cada capítulo as cantidades que de seguido se expresan, segundo o seguinte detalle Ortigueira 19 de abril de 2022 O Alcalde Juan Vicente Penabad Muras
22/04/2022 | Administración LocalMunicipal
As Somozas
Nomeamento de funcionaria de carreira

Mediante o Decreto da Alcaldía nº 129/2022, do 19 de abril de 2022, acordouse nomear a Octaviana Romaniuk Sorrius, con NIF XXXX4915Q, funcionaria de carreira, coa categoría de Administrativa, grupo C, subgrupo C1, praza incluída na OEP 2021, en cumprimento do proposto polo tribunal seleccionador do correspondente proceso selectivo. O período para tomar posesión comezará a contar no prazo dun mes a partir da última das publicacións do anuncio do nomeamento no BOP de A Coruña e no DOG. O que se fai público para os efectos do artigo 25.2 do Real decreto 364/1995, do 10 de marzo. As Somozas, 19 de abril de 2022. O Alcalde, Juan Alonso Tembrás. ASINADO ELECTRÓNICAMENTE
22/04/2022 | Administración LocalMunicipal
Boiro
Publicación de aprobación de prezo público por servizo de campamentos

En aplicación do establecido na Ordenanza reguladora do Prezo Público pola prestación de servizos de carácter educativo, social, cultural e deportivo, do Concello de Boiro faise público mediante o presente anuncio a efectos do coñecemento en xeral e publicidade, o prezo público aprobado pola Xunta de Goberno desta Corporación en sesión celebrada o día 13 de abril de 2022 para as seguinte actividade a desenvolver en CEIP STª Baia de Boiro - CEIP de Abanqueiro - Centro Social de Cabo de Cruz Os programas desenvolverase (agás sábados, domingos e festivos): Campamento de verán do 4 de xullo ao 30 de agosto 2022 e Campamento de Nadal; do 22 de decembro do 2022 ao 5 de xaneiro do 2023. 100€ mes/200€ dous meses para horario de 8:00 a 14:00 (desconto do 50% dous ou mais irmáns e 80% persoas en exclusión social). 90€ mes/180€ dous meses para horario de 10:00 a 14:00 (desconto do 50% dous ou mais irmáns e 80% persoas en exclusión social). 50€ (os 12 días) (desconto do 50% dous ou mais irmáns e 80% persoas en exclusión social) Boiro, a 18 de abril de 2022 O alcalde José Ramón Romero
22/04/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
Anuncio do 18 de abril de 2022 polo que fai pública a resolución de extinción por fin do prazo concesional do dereito relativo a unha concesión hidroeléctrica, no río Vexo ou Fervenzas, denominada CH de Fervenzas, no concello de Coirós (A Coruña)

Augas de Galicia procede mediante o presente anuncio a facer pública a resolución de extinción, por fin do prazo concesional, do dereito relativo a unha concesión hidroeléctrica, no río Vexo ou Fervenzas, denominada CH de Fervenzas, no concello de Coirós (A Coruña) O pasado 08/04/2022 foi ditada resolución pola directora de Augas de Galicia, na que se declara a extinción, por transcurso do prazo concesional, da concesión outorgada a Antonio Núñez Piroto sobre o río Vexo ou Fervenzas, denominada CH de Fervenzas, no concello de Coirós, A Coruña, cuxas características básicas son as que se transcriben a seguir: Clave e denominación do aproveitamento: 12/111/12 CH de Fervenzas. Titular do aproveitamento: Enel Green Power España, S. L. Caudal máximo de auga concedido: 600 l/s Corrente de onde derivan as augas: río Vexo ou Fervenzas Termo municipal onde radican as obras: Coirós (A Coruña) Santiago de Compostela, 18 de abril de 2022. O subdirector xeral de Xestión do Dominio Público Hidráulico Elvia Cecilia Conejos Halloumi
26/04/2022 | Administración LocalMunicipal
Mugardos
Padrón do servizo de axuda no fogar de prestación básica e dependencia SAF marzo 2022

A resolución da Alcaldía 361 do 21/04/2022 aprobou os padróns fiscais correspondentes ao mes de marzo 2022 do Servizo de Axuda no Fogar, a través da prestación básica e da Lei da dependencia. Os padróns quedarán expostos ao público no Concello durante o prazo de 15 días, a contar dende o día seguintes ao da publicación do presente anuncio no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, xeral tributaria, e artigo 24 do RXR. Contra a referida liquidación poderá Vde. Interpoñer o recurso de reposición ante a propia Alcaldía no prazo de un mes, contado a partir do día seguinte ó da notificación da presente, ó que se refire o art.108 da Lei 7/1985, de 2 de abril, Reguladora das Bases de Réxime Local, tal como preceptúa o artigo 14 da lei 39/1988, de 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e exercer as accións que procedan ante a xurisdición competente. Dous meses contados a partir do seguinte ao da finalización da exposición pública. Unha vez transcorrido o prazo de ingreso voluntario sen que se satisfaga a débeda, iniciarase o período executivo, de acordo co teor dos artigos 26, 28 e 161 da Lei 58/2003, do 17 de decembro, xeral tributaria, o que determinará a esixencia dos xuros de mora, así como a das recargas que correspondan e, se é o caso, das custas do procedemento de constrinximento. Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumprimento do disposto no artigo 102 da Lei 58/2003, de 17 de decembro, Xeral tributaria. Asinado polo concelleiro Delegado de Facenda, Persoal e Participación Cidadá, José Miguel Mahía Prados (Delegación da Alcaldía: R. A. 536 de 24/05/2021) o 21/04/2022 tal e como se indica no panel de sinaturas.
26/04/2022 | Administración LocalMunicipal
Ordes
Convocatoria de selección de persoal laboral. PEL Concellos-Reactiva 2022

ANUNCIO Convocatoria de selección de persoal laboral. Contrato de traballo de duración determinada Mediante resolución da Alcaldía n.º 477/2022, de data 22/04/2022, aprobáronse as bases reguladoras da selección laboral de (2) oficiais de primeira e (3) peóns para a Brigada municipal de obras, mediante o sistema de concurso-oposición, correspondente ao Programa da Deputación Provincial de Integración Laboral mediante a contratación de persoal en risco de exclusión para a execución de obras e servizos mínimos municipais dos concellos da provincia de menos de 20.000 habitantes, PEL-Concellos Reactiva 2022 (Expdte.2022/E001/000002). O prazo de presentación de solicitudes será de cinco (5) días hábiles, a contar desde o seguinte ao da publicación deste anuncio no Boletín Oficial da Provincia. As bases íntegras reguladoras desta convocatoria poderán consultarse na web municipal nas ligazóns seguintes: https://concello.ordes. gal/nova/1220/procesos-de-seleccion-de-empregados-municipais https://sede.ordes. gal/opencms/gl/informacion/ Os sucesivos anuncios referentes a esta convocatoria, cando procedan de conformidade coas bases, faranse públicos no taboleiro de anuncios da sede electrónica do Concello de Ordes e na web municipal. Ordes, 25 de abril de 2022. O alcalde-presidente José Luis Martínez Sanjurjo
26/04/2022 | Administración LocalMunicipal
A Capela
Aprobación do padrón fiscal do 1º trimestre 2022 pola prestación do servizo de abastecemento de auga

Aprobados por Resolución desta Alcaldía número 2022-0146 ditada con data de 8 de abril, o padrón e as listas cobratorias das taxas pola prestación do servizo de abastecemento domiciliario de auga, referidos todos eles ao 1º trimestre do exercicio 2022, a efectos tanto da súa notificación colectiva, nos termos que se deducen do artigo 102.3 da Lei 58/2003, de 17 de decembro, Xeral Tributaria, como da submisión deles a trámite de información pública, por medio do presente anuncio, exponse ao público no Boletín Oficial da Provincia e taboleiro municipal de edictos, polo prazo de quince días hábiles, a fin de que quenes se estimen interesados poidan formular cantas observacións, alegacións ou reclamacións, por convenientes, teñan. Contra o acto de aprobación do citado padrón e/ou as liquidacións contidas nel poderá interporse recurso previo de reposición ante a Alcaldía Presidencia no prazo dun mes a contar dende o día seguinte ao de finalización do termo de exposición pública, de acordo con canto establece o artigo 14 do texto refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo. De conformidade co establecido no artigo 62.3 da Lei 58/2003, de 17 de decembro, Xeral Tributaria, ponse en coñecemento dos contribuíntes que se procederá ao cobro en período voluntario das taxas de referencia correspondentes ao 1º trimestre do exercicio 2022, en: Oficina de Recadación: Casa do Concello Horario: de 8:00 a 14:00 horas, de luns a venres Os contribuíntes que reciban o aviso de pago poderán pagalo presentando o aviso na oficina de recadación ou nas oficinas das seguintes entidades: - ABANCA CORPORACIÓN BANCARIA, S. A. Os contribuíntes que non reciban o aviso de pago poderán pagalo na oficina de recadación no horario e prazo establecidos. Transcorrido o prazo de ingreso voluntario sen que se satisfixo a débeda iniciarase o período executivo, de acordo co tenor dos artigos 26, 28 e 161 da Lei 58/2003, de 17 de decembro, Xeral Tributaria, o que determinará a esixencia dos intereses de demora, así como as recargas que correspondan e, no seu caso, das costas do procedemento de prema. A Capela, 20 de abril de 2022 O alcalde Manuel Meizoso López
26/04/2022 | Administración LocalMunicipal
Cedeira
Anuncio de modificación de crédito

ANUNCIO DE APROBACIÓN INICIAL DE MODIFICACIÓN DE CRÉDITO, MODALIDADE CRÉDITO EXTRAORDINARIO/ SUPLEMENTO DE CRÉDITO MC 10 2022 CE 01 2022 SC 01 2022 O Pleno do Concello de Cedeira, en sesión extraordinaria celebrada o 20 de abril de 2022, aprobou inicialmente o expediente MC 10 2022, de modificación de crédito modalidade crédito extraordinario/suplemento de crédito financiado con remanente de tesourería para gastos xerais por un importe de 1.097.840,45 €. O antedito expediente permanecerá exposto ao público na Intervención do Concello, previo anuncio no Boletín Oficial da Provincia, durante o prazo de quince días hábiles, contados a partir do día seguinte ao da publicación no citado diario oficial, para que as persoas interesadas poidan examinalo e presentar, no seu caso, as reclamacións que consideren oportunas consonte o artigo 177, en relación co artigo 169, do Real Decreto lexislativo 2/2004, do 5 de marzo, polo que se aproba o texto refundido da Lei reguladora das Facendas Locais. Se ao remate do período de exposición pública non se presentaran reclamacións, o expediente considerarase definitivamente aprobado. Cedeira, 22 de abril de 2022. O alcalde Pablo Diego Moreda Gil
26/04/2022 | Administración LocalMunicipal
Brión
Aprobación inicial do orzamento de 2022

Aprobado inicialmente polo Pleno do Concello en sesión do 20.04.2022 o orzamento municipal para o exercicio económico do ano 2022, o cadro de persoal para o devandito exercicio e as bases de execución, en cumprimento do disposto no artigo 169 do Real Decreto Lexislativo 2/2004, do 5 de marzo, polo que se aproba o texto refundido da lei reguladora das facendas locais e disposicións concordantes, exponse ao público na Secretaría deste Concello, polo prazo de 15 días hábiles, que empezará a contar desde o día seguinte ao de inserción do presente edicto no Boletín Oficial da Provincia, a fin de que durante o mesmo podan formularse as reclamacións que se consideren pertinentes. No caso de non se presentar reclamacións no citado prazo, o orzamento entenderase aprobado definitivamente. O que se fai público para xeral coñecemento. Brión, 20 de abril de 2022 O alcalde Pablo Lago Sanmartín
26/04/2022 | Administración LocalMunicipal
Santiago de Compostela
Tesourería. Sección de Xestión
Padrón fiscal

REMESA: VADO2022 TIPO DE INGRESO: Taxa entrada vehículos e reserva aparcamento DOCUMENTO: ANUNCIO DE EXPOSICIÓN PÚBLICA E DO INICIO DO PERÍODO VOLUNTARIO DE COBRANZA DATA INICIO VOLUNTARIA: 05/05/2022 DATA FIN VOLUNTARIA: 05/07/2022 Configurado pola Tesourería o padrón indicado, ao abeiro do artigo 20 da Ordenanza 0.00 xeral de xestión, recadación e inspección dos tributos e doutros ingresos de dereito público (OXRI), o citado padrón estará a disposición do público na Oficina de Atención ao Contribuínte sita na Rúa Presidente Salvador Allende nº 4-baixo, en horario de 9 a 14 horas, de luns a venres, para que os interesados poidan examinalo. O presente anuncio ten o carácter de notificación colectiva segundo o disposto no artigo 102.3 da Lei 58/2003, de 17 de decembro, xeral tributaria e no artigo 45.2 da OXRI e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. Contra as liquidacións que contén o padrón os interesados poderán formular perante a Concellaría delegada de facenda o recurso de reposición previo ao contencioso-administrativo regulado no artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais (TRFL) e no artigo 54 da OXRI, no prazo dun mes que se contará dende o día seguinte ao da finalización da exposición pública do padrón. O pagamento, que terá a eficacia establecida no artigo 59.2 da LXT, poderá realizarse: A través dos caixeiros, da Banca electrónica e, de ser o caso, no horario de atención ao público nos seguintes bancos que colaboran co Servizo de Recadación. A través de INTERNET, entrando na páxina web pagos. santiagodecompostela. gal Transcorrido o prazo sinalado, as débedas pendentes esixiránse pola vía de constrinximento e devengarán o recargo de apremio, os xuros de mora e as custas que se produzan. BANCO SANTANDER, SA CAIXABANK, SA ABANCA CORPORACION BANCARIA, SA BANCO BILBAO VIZCAYA ARGENTARIA, SA BANCO DE SABADELL, SA Santiago de Compostela, 20 de abril de 2022 A CONCELLEIRA DELEGADA DE ECONOMÍA E FACENDA Asdo. Marta Abal Rodríguez
26/04/2022 | Administración LocalMunicipal
Rianxo
Tesourería - Recadación
Exposición pública do padrón do prezo público pola prestación do servizo de axuda no fogar correspondente ao mes de marzo de 2022

ANUNCIO Exposición pública do padrón do prezo público pola prestación do servizo de axuda no fogar correspondente ao mes de MARZO de 2022 Mediante acordo da Xunta de Goberno Local de data 8 de abril de 2022 aprobouse o padrón do prezo público pola prestación do servizo de axuda no fogar correspondente ao mes de marzo de 2022, na modalidade de prestación básica e dependencia. O padrón exponse ao público para a súa notificación colectiva, de acordo co establecido no artigo 102.3 da Lei 58/2003, do 17 de decembro, Xeral Tributaria, durante o prazo de quince días, a contar desde o día seguinte ao da publicación do presente anuncio no Boletín Oficial da Provincia e no taboleiro de edictos do Concello. Durante este prazo, o expediente estará a disposición dos interesados na oficina de Recadación Municipal. Contra as liquidacións incorporadas ao padrón os interesados poderán interpor recurso de reposición ante a Alcaldía, segundo o artigo 14.2 do Texto Refundido da Lei reguladora das facendas locais, no prazo dun mes, desde o día seguinte ao remate da exposición ao público do padrón. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo, no prazo de dous meses dende a notificación da resolución expresa ou de seis meses dende que se produza a desestimación presunta. O prazo de cobro en período voluntario será de dous meses desde o fin do prazo de exposición pública. A carga dos recibos domiciliados producirase o primeiro día do período voluntario de ingreso. Rianxo, 20 de abril de 2022. Asinado dixitalmente Adolfo Muiños Sánchez, alcalde do Concello de Rianxo
26/04/2022 | Administración LocalMunicipal
Brión
Aprobación provisional da Ordenanza fiscal reguladora da taxa pola utilización dos servizos da escola infantil municipal

EDICTO O Pleno do Concello, en sesión de data 20.04.2022, aprobou provisionalmente a Ordenanza fiscal reguladora da taxa pola utilización dos servizos da escola infantil municipal. De conformidade co disposto no art.17 do RDL 2/2004, do 5 de marzo, polo que se aproba o texto refundido da Lei reguladora das facendas locais, exponse ao público o expediente polo prazo de trinta días hábiles mediante anuncios no taboleiro de edictos do Concello e no BOP, prazo que comezará a contar desde o día seguinte ao da publicación do anuncio no BOP, dentro dos cales os interesados poderán examinar o expediente e presentar as reclamacións que estimen oportunas. No caso de que non se presenten reclamacións entenderase definitivamente adoptado o acordo ata entón provisional, sen necesidade de acordo plenario, debendo publicarse a ordenanza integramente no BOP para a súa entrada en vigor. Brión, 20 de abril de 2022. O alcalde Pablo Lago Sanmartín
26/04/2022 | Administración LocalMunicipal
Narón
Intervención
Edicto aprobación dos padróns fiscais das taxas pola utilización das instalacións deportivas do mes de abril e do adicional de marzo

A Xunta de Goberno Local en data 21/04/2022, acordou aprobar o padrón fiscal das taxas pola utilización das instalacións deportivas, do mes de abril de 2022, por importe de 6.554,65 € e 43 recibos e o padrón fiscal adicional das taxas pola utilización das instalacións deportivas, do mes de marzo de 2022, por importe de 1.073,20 € e 23 recibos. Exposición: O padrón quedará exposto ao público no Concello durante o prazo de 15 DÍAS, a contar dende o día seguinte á publicación deste Edicto no BOP. Durante o periodo de exposición pública contra as liquidacións incorporadas ao padrón, tódolos interesados poderán interpoñer as reclamacións ou alegacións que consideren pertinentes ante a alcaldía. Recursos: Finalizado o prazo de exposición pública os interesados poderán interpoñer recurso de reposición, segundo o disposto no artigo 14.2 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES contado dende o día seguinte ao mesmo. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES contados dende o día seguinte ao da notificación da devandita resolución. De non recaer resolución no PRAZO DUN MES a contar dende o día seguinte ó da presentación do recurso de reposición, en virtude do disposto no artigo 14.2 do Texto Refundido da Lei das FFLL, entenderase desestimado, cos efectos xurídicos estabelecidos nos artigos 24 e 25 da Lei 39/2015, de 1 de octubre, do Procedemento Administrativo Común das Administracións Públicas. Non obstante, se se considera convinte, poderán utilizar e exercitar calquera outro recurso que estimen pertinente. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 102 da Lei 58/2003, de 17 de decembro, xeral tributaria e no artigo 75 da Ordenanza Fiscal nº 1 xeral de xestión, recadación e inspección. Narón, 21 de abril de 2022 A alcaldesa Marián Ferreiro Díaz
26/04/2022 | Administración LocalMunicipal
Santiago de Compostela
Tesourería. Sección de Xestión
Padrón fiscal

REMESA: OMS2022 TIPO DE INGRESO: Taxa mesas e cadeiras DOCUMENTO: ANUNCIO DE EXPOSICIÓN PÚBLICA E DO INICIO DO PERÍODO VOLUNTARIO DE COBRANZA DATA INICIO VOLUNTARIA: 05/05/2022 DATA FIN VOLUNTARIA: 05/07/2022 Configurado pola Tesourería o padrón indicado, ao abeiro do artigo 20 da Ordenanza 0.00 xeral de xestión, recadación e inspección dos tributos e doutros ingresos de dereito público (OXRI), o citado padrón estará a disposición do público na Oficina de Atención ao Contribuínte sita na Rúa Presidente Salvador Allende nº 4-baixo, en horario de 9 a 14 horas, de luns a venres, para que os interesados poidan examinalo. O presente anuncio ten o carácter de notificación colectiva segundo o disposto no artigo 102.3 da Lei 58/2003, de 17 de decembro, xeral tributaria e no artigo 45.2 da OXRI e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. Contra as liquidacións que contén o padrón os interesados poderán formular perante a Concellaría delegada de facenda o recurso de reposición previo ao contencioso-administrativo regulado no artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais (TRFL) e no artigo 54 da OXRI, no prazo dun mes que se contará dende o día seguinte ao da finalización da exposición pública do padrón. O pagamento, que terá a eficacia establecida no artigo 59.2 da LXT, poderá realizarse: A través dos caixeiros, da Banca electrónica e, de ser o caso, no horario de atención ao público nos seguintes bancos que colaboran co Servizo de Recadación. A través de INTERNET, entrando na páxina web pagos. santiagodecompostela. gal Transcorrido o prazo sinalado, as débedas pendentes esixiránse pola vía de constrinximento e devengarán o recargo de apremio, os xuros de mora e as custas que se produzan. BANCO SANTANDER, SA CAIXABANK, SA ABANCA CORPORACION BANCARIA, SA BANCO BILBAO VIZCAYA ARGENTARIA, SA BANCO DE SABADELL, SA Santiago de Compostela, 20 de abril de 2022 A CONCELLEIRA DELEGADA DE ECONOMÍA E FACENDA Asdo. Marta Abal Rodríguez
26/04/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. A15.84502. Concesión de auga. Concello de Carballo

Pedro Javier Atef Bacha, con DNI XXXXXXXXX, solicita de Augas de Galicia a novación da concesión outorgada con data 15 de xullo de 2003 (expediente DH. A15.13587) cun caudal de 315 m 3 /ano, procedente dun manancial situado na parcela 15019A184003980000JP, no lugar de Barbalde de Arriba, parroquia de Rus (Santa María), no t. m. de Carballo, con destino a uso doméstico. O presente anuncio ten por obxecto abrir a regulamentaria información pública que prescribe o artigo 109 do Regulamento do dominio público hidráulico. Expediente: DH. A15.84502. As características do aproveitamento son: SOLICITANTE: Pedro Javier Atef Bacha CAUDAL: 0,01 litros/segundo DESTINO: Doméstico ORIXE: Manancial LUGAR: Barbalde de Arriba PARROQUIA: Rus (Santa María) CONCELLO: Carballo O manancial sitúase na finca nº 398 do polígono nº 184 e captouse mediante unha arqueta formada por tubos de formigón prefabricado Ø 1.200 mm sobre material drenante a base de grava e profundidade 4 metros, cunha saída mediante tubo PE Ø 40 mm que conduce as augas ata un depósito de acumulación. A condución discorre pola cuneta do camiño identificado como parcela nº 9004 do polígono nº 146, cruzándoo e continuando pola cuneta oposta ata chegar ao depósito de formigón situado na parcela nº 286 do polígono nº 146, continuando polas parcelas nº 228, 227, 223 e 313 do polígono nº 146 ata chegar ao punto de uso na vivenda situada na parcela con referencia catastral 002400400NH27H0000AH. O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Carballo ou nas oficinas deste servizo, onde estará exposto o expediente de que se trata, para que poida ser examinado por quen o desexe, previa cita no enderezo electrónico dgn. augas@xunta. gal. A Coruña, 20 de abril de 2022 O xefe do servizo territorial Néstor Rodríguez Arias
26/04/2022 | Administración LocalProvincial
Deputación Provincial da Coruña
Intervención Xeral e Xestión Económica-Financeira. Serv. de Orzamentos, Est. e Asist. Econ. Sección 1
Aprobación definitiva do expediente de modificación de créditos número 2/2022 de aprobación polo Pleno

A Corporación provincial, en sesión plenaria celebrada o día 25 de marzo de 2022, aprobou o Expediente de modificación de créditos núm.2/2022, que se tramitan dentro do vixente orzamento xeral da Deputación provincial. O expediente considérase definitivamente aprobado ao non se formularen reclamacións no prazo de exposición ao público. En cumprimento do disposto nos artigos 38.2 e 20.3 do R. D. 500/90 do 20 de abril, publícase o resumo do dito orzamento a nivel de capítulos, unha vez efectuada a oportuna modificación, quedando como se detalla: Estado de situación dos créditos definitivos no día de hoxe, unha vez incorporado o Expediente de modificación de créditos núm.2/2022: O que se fai público para xeral coñecemento. A Coruña, 22 de abril de 2022 O presidente, A secretaria xeral, Valentín González Formoso Amparo Taboada Gil
26/04/2022 | Administración LocalMunicipal
Betanzos
Convocatoria OPE 2021 técnico/a Admón. Xeral Intervención. Relación de aprobados

ASUNTO: CONVOCATORIA OPE 2021 PERSOAL FUNCIONARIO POR OPOSICIÓN ESCALA: ADMÓN XERAL SUBÉSCALA: TÉCNICA CLASE TÉCNICOS MEDIOS TÉCNICO/A ADMÓN. XERAL INTERVENCIÓN EXPEDIENTE: 2021/E001/000004 ANUNCIO DA RELACIÓN DE APROBADOS Concluído o procedemento para a selección de PERSOAL FUNCIONARIO POR OPOSICIÓN ESCALA: ADMÓN XERAL SUBÉSCALA TÉCNICA CLASE TÉCNICOS MEDIOS TECNICO/A ADMON XERAL INTERVENCION neste Concello, debe publicarse para o seu xeral coñecemento a relación de aprobados por orde de puntuación, que é a seguinte: CUALIFICACIÓNS TOTAIS E PROPOSTA DE NOMEAMENTO De acordo co disposto na Base 9.ª das que rexen o presente procedemento selectivo, proponse para nomeamento como funcionaria de carreira do Concello de Betanzos na categoría de técnico de xestión da escala de administración xeral intervención, grupo A, subgrupo A2, a Joaquin Jorge Chunxia Costabile Mahib, Yolanda: A aspirante proposta deberá acreditar ante este Concello, no prazo de vinte días hábiles desde a publicación do anuncio os documentos acreditativos das condicións de capacidade e requisitos esixidos na convocatoria. Advírtese que quen, dentro do prazo indicado e, salvo os casos de forza maior, non acrediten a documentación ou da mesma deducísese que carecen dalgún dos requisitos esixidos, non poderán ser nomeados, quedando anuladas todas as súas actuacións, sen prexuízo da responsabilidade en que puidesen incorrer por falsidade nas súas solicitudes de participación. Contra a presente Resolución, que pon fin á vía administrativa, pode interpor alternativamente ou recurso de reposición potestativo ante o Alcalde, no prazo dun mes a contar desde o día seguinte á publicación do presente anuncio, de conformidade cos artigos 123 e 124 da Lei 39/2015, do 1 de outubro, do Procedemento Administrativo Común das Administracións Públicas, ou recurso contencioso-administrativo, ante o Xulgado do Contencioso-Administrativo de A Coruña ou, á súa elección, o que corresponda ao seu domicilio, se este radica en localidade distinta, no prazo de dous meses, a contar desde o día seguinte á publicación do presente anuncio, de conformidade co artigo 46 da Lei 29/1998, do 13 de xullo, da Xurisdición Contencioso-Administrativa. Se se optase por interpor o recurso de reposición potestativo non poderá interpor recurso contencioso-administrativo ata que aquel sexa resolto expresamente ou se produciu a súa desestimación por silencio. Todo iso sen prexuízo de que poida interpor Vde. calquera outro recurso que puidese estimar máis conveniente ao seu dereito. Betanzos, 19.04.2022. A alcaldesa María Barral Varela
26/04/2022 | Administración LocalConsorcios
Consorcio para la Promoción de la Música
Aprobación inicial do orzamento xeral do Consorcio para a Promoción da Música para o exercicio 2022

ANUNCIO DE APROBACIÓN INICIAL DO ORZAMENTO XERAL PARA O EXERCICIO 2022 Na sesión ordinaria celebrada o día 4 de abril de 2022, a Xunta de Goberno do Consorcio para a Promoción da Música acordou aprobar inicialmente o orzamento xeral para o exercicio 2022, así como o cadro de persoal e as bases para a súa execución. O expediente exponse ao público na secretaría-intervención deste consorcio polo prazo de quince (15) días hábiles, contados dende o seguinte ao da publicación do presente anuncio no Boletín Oficial da Provincia da Coruña, co fin de que os interesados poidan realizar as reclamacións que estimen oportunas. Se durante o citado prazo non se presentan reclamacións, o orzamento para o exercicio 2022, o cadro de persoal e as bases para a súa execución, entenderanse definitivamente aprobados, de acordo co disposto no artigo 20.1 do Real Decreto 500/1990, do 20 de abril, polo que se desenvolve o capítulo primeiro do título sexto da Lei 39/1988, do 28 de decembro, reguladora das facendas locais, en materia de orzamentos e artigo 169.1 do Real decreto lexislativo 2/2004, do 5 de marzo, polo que se aproba o Texto refundido da Lei reguladora das facendas locais. A Coruña, 21 de abril de 2022. O xerente Andrés Luis Lacasa Nikiforov
26/04/2022 | Administración LocalConsorcios
Consorcio para la Promoción de la Música
Anuncio da aprobación inicial pola Xunta de Goberno do Consorcio para a Promoción da Música da modificación de créditos nº 1/2022 suplementos de crédito e créditos extraordinarios financiados con cargo ao remanente líquido de tesourería

A Xunta de Goberno do Consorcio para a Promoción da Música en sesión celebrada o 4 de abril de 2022, aprobou inicialmente o expediente de modificación de créditos nº 1/2022 Suplementos de crédito e créditos extraordinarios financiados con cargo ao remanente líquido de tesourería resultante da liquidación do exercicio 2021, por un importe de oitocentos noventa e sete mil trescentos cincuenta e nove euros con sesenta e un céntimos (897.359,61 €). De acordo co disposto no artigo 169 do Texto refundido da Lei reguladora das facendas locais aprobado por Real decreto lexislativo 2/2004, do 5 de marzo, exponse ao público nas oficinas deste Consorcio e na Sede Electrónica do Consorcio para Promoción de la Música (https://consorciopromocionmusica.sedelectronica. gal) en Servicios electrónicos, Portal de Transparencia, apartado 3. ECONÓMICA –ECONÓMICA / 3. ECONÓMICA-ECONÓMICA /3.1. ORZAMENTOS-PRESUPUESTOS /3.1.2. MODIFICACIÓNS ORZAMENTARIAS-MODIFICACIONES PRESUPUESTARIAS https://consorciopromocionmusica.sedelectronica. gal/transparency/2f18f8f1-3878-4461-b0a2-73e48d25e70d/), durante un prazo de quince días hábiles, contado a partir do día seguinte ao da inserción do presente anuncio no Boletín Oficial da Provincia da Coruña, ao obxecto de que poidan formularse as reclamacións que se consideren pertinentes, as cales deberán ser dirixidas á Xunta de Goberno do Consorcio para a Promoción da Música. A Coruña, 21 de abril de 2022 O xerente, Andrés Luis Lacasa Nikiforov